મહિન્દ્રા ફાયનાન્સ, શ્રીરામ ટ્રાન્સપોર્ટ અને HDFC લિમિટેડ જેવી બીજી કંપનીઓ પણ છેલ્લા કેટલાક મહિનાઓમાં FD રેટ્સમાં વધારો કરી ચૂકી છે. આ વિશે ‘મની હની ફાયનાન્શિયલ સર્વિસિઝ’ના એમડી અનૂપ ભૈય્યાએ જણાવ્યું કે, ‘આ વધારો માર્કેટ અનુસાર છે. ત્યાં પણ વ્યાજદરમાં વધારો થયો છે.’ કોર્પોરેટ FDમાં રિટાયર્ડ થઈ ચૂકેલા લોકોની રુચિ વધારે રહે છે કારણ કે, તેમને બેંક એફડી કરતા 1-2 ટકા વધારે વ્યાજ મળે છે. જેમ કે, SBI પાંચ વર્ષની ડિપૉઝિટ પર 6.75 ટકા વ્યાજ ઑફર કરી રહી છે, જ્યારે HDFC બેંક આટલી સમયમર્યાદા માટે 7 ટકા વ્યાજ આપી રહી છે.